ZAPISNIK
6. sjednice Općinskog vijeća Općine Bilice
od 09. ožujka 2022. 


I. OTVARANJE SJEDNICE

Sjednica je održana 09. ožujka 2022. godine u prostorijama Pastoralnog centra, s početkom u 9:00 sati. Predsjednik Općinskog vijeća Općine Bilice, gospodin Neven Mikulandra pozdravlja sve nazočne te otvara 6. sjednicu Općinskog vijeća Općine Bilice. Prozivkom je utvrdio da je nazočno 8 vijećnika: Neven Mikulandra, Mario Mikulandra, Siniša Dragutin, Ivica Ćaleta, Ive Ćaleta – Car, Stipe Silov, Anita Jakšić i Vlatko Petrović, te se utvrđuje da  postoji  kvorum za pravovaljano odlučivanje. Vijećnik, gospodin Niko Mikulandra opravdano je izostao. 
	U 9 sati i 2 minute predsjednik Općinskog vijeća Općine Bilice, Neven Mikulandra daje vijećnicima na raspolaganje aktualnih 30 minuta.

	Predsjednik Općinskog vijeća Općine Bilice, gospodin Neven Mikulandra osvrće se na stvari koje je već zamolio na jednoj od prethodnih sjednica da odluke koje se zajednički donose na sjednicama vijeća, bez obzira na čiji prijedlog ne moraju biti odmah medijski popraćene i objavljene na internetu, te da nije fer ni korektno da se razdvajaju odluke koje su zajednički donesene i da određeni pojedinci pripisuju sebi zasluge za isto. Također upozorava da se sjednice Općinskog vijeća mogu snimati isključivo službenim snimačima te da bilo tko koga zanima može prisustvovati sjednici i poslušati ono što ga zanima i da nema razloga da svatko pojedinačno snima sjednice i iz konteksta izvlači stvari i objavljuje isječke već ako se prenosi sjednica da se prenosi u cijelosti. U slučaju ponovljene situacije predsjednik upozorava da će zatražiti da se odlože mobiteli prije početka sjednice jer ne dozvoljava lakrdiju u Općinskom vijeću. Isto tako osvrće se na situaciju ubacivanja automobila u rupu na gradilištu te pojašnjava kako je jadno i bijedno da se na takav način idu podizati tenzije na lokalnoj razini i kad se nema što za ponuditi da se koriste destruktivni načini da bi se skrenula pozornost na sebe. Svatko ima pravo ponuditi svoje znanje kao i stvari koje su dobre za napredak i boljitak mjesta i to će biti prihvaćeno dok u destruktivne stvari koje se rade i na nivou državne vlasti ne žili biti uključen i smatra da se u svemu radi problem, da je to jadno i da se stvara iz „iste kuhinje“.  
	Vijećnik gospodin Ive Ćaleta – Car pojašnjava kako je njegov „modus operandi“ da nakon svake sjednice napiše što se dogodilo na istoj i da će to raditi i dalje zbog onih koji žele biti upoznati sa situacijom u  Općinskom vijeću i da mu to nitko ne može zabraniti te nastavlja da nije nikada do sada snimao sjednicu svojim mobitelom. Pojašnjava kako je on podnio prijedlog za povećanje naknade 01.12. i da ne može utjecati na to što su mediji prenijeli objavu koju je on objavio na facebook. Nadalje nastavlja kako Općina Bilice postoji od 2002. godine i da se nitko nije sjetio napisati prijedlog da naknade ne moraju čekati sjednice vijeća nego da se donose odmah. Predsjednik općinskog vijeća gospodin Neven Mikulandra kaže kako je prijedlog za trećerođeno dijete od 30.000,00 kn bio isključivo njegov, da je na mjestu predsjednika općinskog vijeća još nešto više od godinu  dana, da će raditi za boljitak cijeloga mjesta i da će dati od sebe koliko može i zauzeti se za stvari  koje je rekao da će napraviti i kvalitetno ih odraditi te da Bilice gleda kao jednu cjelinu bez ikakvog razdvajanja. 
	Vijećnica gospođa Anita Jakšić garantira kako radi za dobrobit Bilica, a ako oporba ukazuje na neke stvari da tu nema niša loše. Kaže kako je oporba podržala sve odluke jednoglasno koje su se odnosile na napredak i razvoj općine te da ne snima sjednice vlastitim mobitelom niti da zna tko to radi. Pojašnjava da u Statutu i Poslovniku piše da su sjednice javne, druge općine prenose čak i uživo sjednice te  na internetu objavljuju snimke i materijale sa sjednica dok je u Općini Bilice sve zatvoreno. Kaže kako je inzistirala na transparentnosti, ali na stranicama Općine Bilice nije ono što je predlagala niti ono što se zakonom predviđa. Zakonom se predviđa da budu vidljivi pojedini razradi u proračunu za koje je željela da budu do kraja otvoreni prema svim mještanima Bilica.
Nadalje nastavlja kako je Proračun Općine Bilice malen, pune ga porezi, prirezi od mještana kao i donacije. Predsjednik Općinskog vijeća Općine Bilice, gospodin Neven Mikulandra kaže kako je jednu donaciju upravo ona smanjila za 150.000,00 kn svojim istupima. 
Vijećnica gospođa Anita Jakšić tu tvrdnju demantira i kaže kako nije ništa smanjila ako općina ima zakonske osnove te da se ne radi po zakonu i da se zato iznos i  smanjio. 
Predsjednik Općinskog vijeća, gospodin Neven Mikulandra postavlja pitanje da li je išta bilo protuzakonito u situaciji u kojoj ljudi žele uplatiti donaciju, a ta ista sredstva pune općinski proračun? Nadalje pojašnjava da se nije nikome ni otelo ni ukralo već da se  dovelo u situaciju da se puni proračun Općine Bilice na način koji je jedini bio moguć, a to je da se napravi ugovor o donaciji koji je sadržavao ime, prezime, oznaku, registraciju broda i iznos donacije, da se time napravilo reda u uvali i spriječeno je dotadašnje bezvlašće i omogućavanje strancima da privežu 5,6 brodova besplatno dok se ovim činom opet vraća stanje bezvlašća i pitanje je što će biti s nadolazećom sezonom. Nadalje pojašnjava kako je zbog cijele situacije oko ugovora o donaciji bila upućena i prijava Uskoku i kad je utvrđeno da postoje ugovori o donacijama čiji se podaci poklapaju s privezanim brodovima te da su sredstva uplaćena u proračun Općine Bilice nisu stvarali dodatne probleme. Pojašnjava kako se svjesno ili nesvjesno dovelo do situacije da je Lučka uprava donijela nova rješenja o plaćanju veza za lokalno stanovništvo i da Bilicama kao jednoj maloj sredini mnogo znači tih 150.000 - 200.000 kn za proračun. Stoga joj predlaže ako ima što za reći, predložiti, pitati, kritizirati da može slobodno, ali da ostavi proračun i da pusti da se puni kako god je to moguće. 
Vijećnica gospođa Anita Jakšić zaključuje da joj predsjednik daje moći da je jača od zakona kad je uspjela ukinuti 150.000 kn iz proračuna te se na tome i zahvaljuje. Potpredsjednik Općinskog vijeća Općine Bilice, gospodin Vlatko Petrović se slaže s predsjednikom Općinskog vijeća te potvrđuje kako se radi o destrukciji što vijećnica, gospođa Anita Jakšić negira i nadovezuje se na gradilište za buduću zgradu Općine te kaže kako je to jedna jedina investicija koja je korisna i služi za opće dobro u ovoj općini. Smatra da je najveća investicija dovedena do smijurije sa ozbiljnošću pristupa radu i kaže da ako se radi jedna od najvećih investicija da se treba raditi kako to zakon i pravilnici propisuju. Naglašava da je posebno alarmantno što se gradilište nalazi pokraj škole te je ostavljena neograđena i neosvijetljena rupa. Postavlja pitanje da li je auto u vlasništvu Općine? Da li je otpisano? Da li je u poslovnim knjigama otpisano te da li je to zavedeno prema knjigovodstvu?
Načelnik Općine Bilice, gospodin Josip Ćaleta Car pojašnjava kako auto više nije u vlasništvu Općine, da je otpisano i u poslovnim knjigama odjavljeno, da je bilo na stanju dok je bilo registrirano, kad nije registrirano da nije više ni na stanju. Auto je odvezeno u Cezara te predano i uništeno. 
Načelnik Općine Bilice, gospodin Josip Ćaleta Car kaže kako zna puno o događaju koji je vezan uz ubacivanje auta u rupu na gradilištu, ali da ne želi nikoga okriviti niti govoriti da je to nečije djelo, ali činjenice su da je dobio dojavu u 8 sati, u 8:30 je izasla policija, u 9:00 sati je auto izvađen te je već cijela situacija slikana i poslana portalima. Pojašnjava kako prema Zakonu o pravu na pristup informacijama niti jedan portal ne može uzeti tuđu objavu bez vlastite suglasnosti. Smatra kako je objava od gospođe Anite Jakšić zločesta jer spominje kako je auto službeno, što je neistina jer je auto otpisano. Što se tiče gradilišta pojašnjava da je Općina Bilice javnim natječajem izabrala izvođača koji je obvezan voditi računa o sigurnosti gradilišta te u slučaju inspekcije kazniti će se izvođač radova, a ne Općina Bilice. Načelnik Općine Bilice se slaže s predsjednikom Općinskog vijeća te potvrđuje činjenicu da je vijećnica gospođa Anita Jakšić ukinula iz proračuna 150.000 – 200.000 kn. Pojašnjava da je neistina da Općina Bilice naplaćuje vezove jer da bi se nešto naplatilo potrebno je izdati fakturu, a Općina Bilice nikome nikada nije izdala fakturu te kaže da su naplata i donacija dvije različite stvari. Ne slaže se s vijećnicom gospođom Anitom Jakšić da je izgradnja zgrade Općine Bilice jedina investicija jer je u ovih 8 godina značajno izmijenjena vizura Bilica što se najbolje vidi po broju noćenja koji je iz godine u godinu sve veći. Nadalje pojašnjava kako je pronađen teren za izgradnju igrališta u Podlukovniku i da se ide u završnicu igrališta u Vruljama. Načelnik Općine Bilice gospodin Josip Ćaleta Car predlaže suradnju i okretanje prema  radu za napredak Općine Bilice i dobrobit mjesta. 
Vijećnik gospodin Mario Mikulandra pita gospođu Anitu Jakšić kako će objasniti mještanima Bilica koji su plaćali vez za brod 100 kn povećanje na 500-600 kn? Također joj savjetuju ukoliko želi pomoći Općini da se Općina Bilice uvelike financira od građevinskih dozvola te da je od 2019. godine znatan broj građevinskih dozvola ostao neriješen i ukoliko ima mogućnosti da ubrza izdavanje građevinskih dozvola za koje je zadužena županija. 
Načelnik Općine Bilice, gospodin Josip Ćaleta Car nadovezuje se na temu i kaže kako je poslao službeni poziv županu na sastanak kako bi ga upoznao sa stanjem u Bilicama i gradilištima te kaže kako će tražiti da djelatnik kojeg plaćaju Općina Bilice i Općina Murter prijeđe raditi u Bilice jer je to jedini način da se počnu izdavati građevinske dozvole na vrijeme. Predsjednik Općinskog vijeća Općine Bilice pojašnjava kako se građevinske dozvole čekaju po 2-3 godine te da su tim svi na gubitku i investitori i jedinice lokalne samouprave. Predlaže da se odredi cijena koja će se uplaćivati u proračun Republike Hrvatske i zakonski rok od 45 ili 60 dana u kojem dozvola mora biti izdana nakon uplate čime bi se znatno ubrzao proces dobivanja građevinskih dozvola, a ujedno bi se brže punio proračun Općine Bilice stoga poziva ako je ikako moguće da se utječe i medijski i na druge načine na ubrzanje procesa dobivanja građevinskih dozvola.


Kako se za riječ više nitko nije javio predsjednik Općinskog vijeća Općine Bilice Neven Mikulandra predlaže da se krene na Dnevni red.
Predsjednik Općinskog vijeća Općine Bilice, Neven Mikulandra daje na glasovanje Dnevni red 6. sjednice Općinskog vijeća te utvrđuje: 8 glasova ZA, 0 PROTIV i 0 UZDRŽANIH. 
Nakon obavljenog glasovanja utvrđuje da je Dnevni red 6. sjednice Općinskog vijeća Općine Bilice prihvaćen jednoglasno, sa 8 glasova ZA.

Slijedom navedenog Dnevni red 6. sjednice će glasiti:

D N E V N I  R E D
1. Verifikacija Zapisnika sa 5. sjednice Općinskog vijeća održane 16.12.2021. godine.
2. Prijedlog Odluke o izmjenama i dopunama  Odluke o nerazvrstanim cestama.
3. Prijedlog Odluke o izmjeni i dopuni Odluke o ostvarivanju prava na novčanu pomoć roditeljima za novorođeno dijete i supružnicima za novosklopljene brakove.
4. Prijedlog Odluke o Izmjenama i dopunama Odluke o komunalnom redu. 
5. Prijedlog Odluke o izmjenama i dopunama Odluke o koeficijentima za obračun plaće službenika i namještenika Jedinstvenog upravnog odjela Općine Bilice. 
6. [bookmark: _Hlk96950018]Prijedlog Odluke o davanju pozitivnog mišljenja na nacrt komunikacijske strategije i komunikacijskog akcijskog plana „Strategije razvoja urbanog područja Šibenik za razdoblje 2021. – 2027.
7. [bookmark: _Hlk98155779]Prijedlog Plana operativne primjene Programa aktivnosti u provedbi posebnih mjera zaštite od požara od interesa za Republiku Hrvatsku u 2022. godini na području Općine Bilice.
8. Prijedlog Zaključka o davanju suglasnosti za obavljanje djelatnosti odlagalište plovnih objekata na čestici u privatnom vlasništvu. 
9. Prijedlog Zaključka o prihvaćanju Programa mjera suzbijanja patogenih mikroorganizama, štetnih člankonožaca (Arthropoda) i štetnih glodavaca čije je planirano, organizirano i sustavno suzbijanje mjerama dezinfekcije, dezinsekcije i deratizacije od javnozdravstvene važnosti za Općinu Bilice u 2022. godini.
10. Prijedlog Zaključka o odobrenju novčane pomoći Marijani Rajčić
11. Prijedlog Zaključka o odobrenju novčane pomoći Zvonimiru Prebegu.
12. Prijedlog Zaključka o odobrenju novčane pomoći Martinu Grubišiću.

II. VOĐENJE PREDLOŽENIH TOČAKA DNEVNOG REDA


Točka 1.
Verifikacija Zapisnika sa 5. sjednice Općinskog vijeća održane 16.12.2021. godine.

	Vijećnica gospođa Anita Jakšić imala je primjedbu na Zapisnik sa 5. sjednice Općinskog vijeća Općine Bilice te je pojasnila kako Zapisnik nije napisan opširno kao dosadašnja 4 već je 5. Zapisnik skraćen stoga će ovog puta ostati uzdržana.
Kako drugih primjedbi nije bilo, predsjednik Općinskog vijeća Općine Bilice Neven Mikulandra daje na verifikaciju Zapisnik 5. sjednice Općinskog vijeća održane 16.12.2021. godine te utvrđuje da je zapisnik verificiran sa 7 glasova ZA. 

Točka 2.
[bookmark: _Hlk98149099]Prijedlog Odluke o izmjenama i dopunama  Odluke o nerazvrstanim cestama

[bookmark: _Hlk98149274]Predsjednik Općinskog vijeća, Neven Mikulandra daje riječ pročelniku Jedinstvenog upravnog odjela Općine Bilice, Krešimiru Ćaleti – Caru koji pojašnjava da je pristigla dokumentacija od Ureda ovlaštenog inženjera geodezije Tomislava Ljubića u kojoj se radi o upisu u temeljnu Odluku Općine Bilice o nerazvrstanim cestama česticu zemlje koja u naravi predstavlja put dužine od 50 m. Radi se o putu u zaseoku Šparadići (iza Panove). 
[bookmark: _Hlk98153512]Predsjednik Općinskog vijeća Općine Bilice, Neven Mikulandra otvara raspravu.
Kako se za raspravu nitko nije javio, predsjednik Općinskog vijeća Općine Bilice daje Prijedlog Odluke o izmjenama i dopunama  Odluke o nerazvrstanim cestama na glasovanje i utvrđuje: 8 glasova ZA, 0 PROTIV i 0 UZDRŽANIH. 
[bookmark: _Hlk98149181]Predsjednik Općinskog vijeća Općine Bilice utvrđuje da je Odluka o izmjenama i dopunama  Odluke o nerazvrstanim cestama prihvaćena sa 8 glasova ZA.
 	Odluka o izmjenama i dopunama  Odluke o nerazvrstanim cestama prilaže se ovom zapisniku i čini njegov sastavni dio. 

Točka 3.
[bookmark: _Hlk98153780]Prijedlog Odluke o izmjeni i dopuni Odluke o ostvarivanju prava na novčanu pomoć roditeljima za novorođeno dijete i supružnicima za novosklopljene brakove

Predsjednik Općinskog vijeća, Neven Mikulandra daje riječ pročelniku Jedinstvenog upravnog odjela Općine Bilice, Krešimiru Ćaleti – Caru koji pojašnjava da je na prošloj sjednici donesena Odluka s prijedlogom od 30.000,00 kn za trećerođeno i svako daljnje rođeno dijete. Nadalje nastavlja da se na isplaćen iznos od 30.000,00 kn plaća porez te da bi ukupan iznos koji bi roditelji dobili iznosio nešto manje od 30.000,00 kn pa predlaže da iznos bude isplaćen u jednakim godišnjim obrocima tijekom 3 kalendarske godine po 10.000,00 kn uz podnesen novi zahtjev za svaku godinu. 
Predsjednik Općinskog vijeća Općine Bilice, Neven Mikulandra otvara raspravu.
Vijećnica gospođa Anita Jakšić pojašnjava kako nema ništa protiv toga da se isplata vrši tijekom 3 kalendarske godine pogotovo zbog plaćanja poreza te kaže kako je mislila da su naknade za djecu, alimentacije i doplatci izuzeti od poreznih davanja te pita kakav se plaća porez.
Antonija Erceg, viši računovodstveni referent općine Bilice pojašnjava da se za sve veće iznose od 10.000,00 kn koji se isplaćuju fizičkim osobama plaća porez. Vijećnica gospođa Anita Jakšić kaže kako bi nadodala u Odluci da u slučaju neispunjenja ili gubitka uvjeta propisanih u odluci korisnik gubi pravo na naknadu za godinu u kojoj se promjena dogodila npr. u slučaju iseljenja kako bi se Općina Bilice zaštitila. 
Pročelnik Jedinstvenog upravnog odjela Općine Bilice kaže kako će preformulirati i dodati i tu stavku u Odluku. 
[bookmark: _Hlk98153835]Kako se za raspravu nitko više nije javio, predsjednik Općinskog vijeća Općine Bilice daje Prijedlog Odluke o izmjeni i dopuni Odluke o ostvarivanju prava na novčanu pomoć roditeljima za novorođeno dijete i supružnicima za novosklopljene brakove na glasovanje i utvrđuje: 8 glasova ZA, 0 PROTIV i 0 UZDRŽANIH. 
Predsjednik Općinskog vijeća Općine Bilice utvrđuje da je Odluka o izmjeni i dopuni Odluke o ostvarivanju prava na novčanu pomoć roditeljima za novorođeno dijete i supružnicima za novosklopljene brakove prihvaćena sa 8 glasova ZA.
 	Odluka o izmjenama i dopunama  Odluke o ostvarivanju prava na novčanu pomoć roditeljima za novorođeno dijete i supružnicima za novosklopljene brakove prilaže se ovom zapisniku i čini njegov sastavni dio. 

Točka 4.
Prijedlog Odluke o Izmjenama i dopunama Odluke o komunalnom redu

Predsjednik Općinskog vijeća, Neven Mikulandra daje riječ pročelniku Jedinstvenog upravnog odjela Općine Bilice, Krešimiru Ćaleti – Caru koji pojašnjava da postoji temeljna Odluka o komunalnom redu koja je donijeta 2019. godine, koja je prošla reviziju i prema nalazu i mišljenju revizora bi trebalo u Odluci dodati dio koji se odnosi na to da se omogućava osobama s posebnim potrebama kretanje na javnim površinama. 
Predsjednik Općinskog vijeća Općine Bilice, Neven Mikulandra otvara raspravu.
Kako se za raspravu nitko nije javio, predsjednik Općinskog vijeća Općine Bilice daje Prijedlog Odluke o izmjenama i dopunama Odluke o komunalnom redu na glasovanje i utvrđuje: 8 glasova ZA, 0 PROTIV i 0 UZDRŽANIH. 
Predsjednik Općinskog vijeća Općine Bilice utvrđuje da je Odluka o izmjenama i dopunama Odluke o komunalnom redu prihvaćena sa 8 glasova ZA.
 	Odluka o izmjenama i dopunama  Odluke o komunalnom redu prilaže se ovom zapisniku i čini njegov sastavni dio. 

Točka 5. 
[bookmark: _Hlk98155149]Prijedlog Odluke o izmjenama i dopunama Odluke o koeficijentima za obračun plaće službenika i namještenika Jedinstvenog upravnog odjela Općine Bilice
	
Predsjednik Općinskog vijeća, Neven Mikulandra daje riječ pročelniku Jedinstvenog upravnog odjela Općine Bilice, Krešimiru Ćaleti – Caru koji pojašnjava da se mijenjao Pravilnik o unutarnjem redu Jedinstvenog upravnog odjela Općine Bilice u kojem je dodano novo radno mjesto „viši stručni suradnik za proračun, financije i računovodstvo“ za koje se traži visoka stručna sprema. Nadalje nastavlja da Općinsko vijeće donosi odluku o koeficijentima za obračun plaće i da bi uz predloženi koeficijent i osnovicu koja je propisana, neto iznos plaće iznosio oko 6.400 kn. 
Predsjednik Općinskog vijeća Općine Bilice, Neven Mikulandra otvara raspravu.
Načelnik Općine Bilice, gospodin Josip Ćaleta Car pita da li je potrebno provoditi javni natječaj ili se može provesti interni natječaj? Pročelnik Jedinstvenog upravnog odjela pojašnjava kako će se morati provesti javni natječaj za popunjavanje novog radnog mjesta.
 Kako se za raspravu nitko više nije javio, predsjednik Općinskog vijeća Općine Bilice daje Prijedlog Odluke o izmjenama i dopunama Odluke o koeficijentima za obračun plaće službenika i namještenika Jedinstvenog upravnog odjela Općine Bilice na glasovanje i utvrđuje: 8 glasova ZA, 0 PROTIV i 0 UZDRŽANIH. 
Predsjednik Općinskog vijeća Općine Bilice utvrđuje da je Odluka o izmjenama i dopunama Odluke o koeficijentima za obračun plaće službenika i namještenika Jedinstvenog upravnog odjela Općine Bilice prihvaćena sa 8 glasova ZA.
Odluka o izmjenama i dopunama Odluke o koeficijentima za obračun plaće službenika i namještenika Jedinstvenog upravnog odjela Općine Bilice prilaže se ovom zapisniku i čini njegov sastavni dio. 

Točka 6.
[bookmark: _Hlk98155693]Prijedlog Odluke o davanju pozitivnog mišljenja na nacrt komunikacijske strategije i komunikacijskog akcijskog plana „Strategije razvoja urbanog područja Šibenik za razdoblje 2021. – 2027.“

Predsjednik Općinskog vijeća, Neven Mikulandra daje riječ pročelniku Jedinstvenog upravnog odjela Općine Bilice, Krešimiru Ćaleti – Caru koji pojašnjava da je na Nacrt komunikacijske strategije i komunikacijskog akcijskog plana „Strategije razvoja urbanog područja Šibenik za razdoblje 2021.-2027.“, Općinsko vijeće dužno dati pozitivno mišljenje kako bi je gradsko vijeće grada Šibenika moglo donijeti. U urbanom području grada Šibenika nalazi se grad Šibenik, Općina Bilice te grad Skradin i ova Odluka je jedan od preduvjeta da bi mogli ostvariti svoja sredstva. 
Predsjednik Općinskog vijeća Općine Bilice, Neven Mikulandra otvara raspravu.
 Kako se za raspravu nitko nije javio, predsjednik Općinskog vijeća Općine Bilice daje Prijedlog Odluke o davanju pozitivnog mišljenja na nacrt komunikacijske strategije i komunikacijskog akcijskog plana „Strategije razvoja urbanog područja Šibenik za razdoblje 2021. – 2027. na glasovanje i utvrđuje: 8 glasova ZA, 0 PROTIV i 0 UZDRŽANIH. 
Predsjednik Općinskog vijeća Općine Bilice utvrđuje da je Odluka o davanju pozitivnog mišljenja na nacrt komunikacijske strategije i komunikacijskog akcijskog plana „Strategije razvoja urbanog područja Šibenik za razdoblje 2021. – 2027.“ prihvaćena sa 8 glasova ZA.
Odluka o davanju pozitivnog mišljenja na nacrt komunikacijske strategije i komunikacijskog akcijskog plana „Strategije razvoja urbanog područja Šibenik za razdoblje 2021. – 2027.“ prilaže se ovom zapisniku i čini njegov sastavni dio. 

Točka 7. 
[bookmark: _Hlk98156198]Prijedlog Plana operativne primjene Programa aktivnosti u provedbi posebnih mjera zaštite od požara od interesa za Republiku Hrvatsku u 2022. godini na području Općine Bilice.

Predsjednik Općinskog vijeća, Neven Mikulandra daje riječ pročelniku Jedinstvenog upravnog odjela Općine Bilice, Krešimiru Ćaleti – Caru koji pojašnjava da država svake godine donosi smjernice i odluke koje se odnose na pripremu vatrogasne sezone za svaku tekuću godinu te je slijedom toga napravljen Plan operativne primjene Programa aktivnosti u provedbi mjera zaštite od požara od interesa za Republiku Hrvatsku u 2022. godini na području Općine Bilice.
Predsjednik Općinskog vijeća Općine Bilice, Neven Mikulandra otvara raspravu.
Kako se za raspravu nitko nije javio, predsjednik Općinskog vijeća Općine Bilice daje Prijedlog Plana operativne primjene Programa aktivnosti u provedbi posebnih mjera zaštite od požara od interesa za Republiku Hrvatsku u 2022. godini na području Općine Bilice na glasovanje i utvrđuje: 8 glasova ZA, 0 PROTIV i 0 UZDRŽANIH. 
Predsjednik Općinskog vijeća Općine Bilice utvrđuje da je Plan operativne primjene Programa aktivnosti u provedbi posebnih mjera zaštite od požara od interesa za Republiku Hrvatsku u 2022. godini na području Općine Bilice prihvaćen sa 8 glasova ZA.
Plan operativne primjene Programa aktivnosti u provedbi posebnih mjera zaštite od požara od interesa za Republiku Hrvatsku u 2022. godini na području Općine Bilice prilaže se ovom zapisniku i čini njegov sastavni dio. 

Točka 8.
Prijedlog Zaključka o davanju suglasnosti za obavljanje djelatnosti odlagalište plovnih objekata na čestici u privatnom vlasništvu 

Predsjednik Općinskog vijeća, Neven Mikulandra daje riječ pročelniku Jedinstvenog upravnog odjela Općine Bilice, Krešimiru Ćaleti – Caru koji pojašnjava da je gospodin Branko Perišić podnio zahtjev u kojem traži suglasnosti od Općinskog vijeća za obavljanje djelatnosti odlagalište plovnih objekata na čestici u privatnom vlasništvu koji je potreban uredu za gospodarstvo kako bi izvršio registraciju djelatnosti.
Predsjednik Općinskog vijeća Općine Bilice, Neven Mikulandra otvara raspravu.
Kako se za raspravu nitko nije javio, predsjednik Općinskog vijeća Općine Bilice daje Prijedlog Zaključka o davanju suglasnosti za obavljanje djelatnosti odlagalište plovnih objekata na čestici u privatnom vlasništvu na glasovanje i utvrđuje: 8 glasova ZA, 0 PROTIV i 0 UZDRŽANIH. 
Predsjednik Općinskog vijeća Općine Bilice utvrđuje da Zaključak o davanju suglasnosti za obavljanje djelatnosti odlagalište plovnih objekata na čestici u privatnom vlasništvu prihvaćena sa 8 glasova ZA.
Zaključak o davanju suglasnosti za obavljanje djelatnosti odlagalište plovnih objekata na čestici u privatnom vlasništvu prilaže se ovom zapisniku i čini njegov sastavni dio. 

Točka 9.
[bookmark: _Hlk98158782][bookmark: _Hlk98158687]Prijedlog Zaključka o prihvaćanju Programa mjera suzbijanja patogenih mikroorganizama, štetnih člankonožaca (Arthropoda) i štetnih glodavaca čije je planirano, organizirano i sustavno suzbijanje mjerama dezinfekcije, dezinsekcije i deratizacije od javnozdravstvene važnosti za Općinu Bilice u 2022. godini

Predsjednik Općinskog vijeća, Neven Mikulandra daje riječ pročelniku Jedinstvenog upravnog odjela Općine Bilice, Krešimiru Ćaleti – Caru koji pojašnjava da svake godine Zavod za javno zdravstvo dostavi Program mjera suzbijanja patogenih mikroorganizama, štetnih člankonožaca (Arthropoda) i štetnih glodavaca čije je planirano, organizirano i sustavno suzbijanje mjerama dezinfekcije, dezinsekcije i deratizacije od javnozdravstvene važnosti za Općinu Bilice u 2022. godini kojeg je potrebno Zaključkom prihvatiti. 
Predsjednik Općinskog vijeća Općine Bilice, Neven Mikulandra otvara raspravu.
Kako se za raspravu nitko nije javio, predsjednik Općinskog vijeća Općine Bilice daje Prijedlog Zaključka o prihvaćanju Programa mjera suzbijanja patogenih mikroorganizama, štetnih člankonožaca (Arthropoda) i štetnih glodavaca čije je planirano, organizirano i sustavno suzbijanje mjerama dezinfekcije, dezinsekcije i deratizacije od javnozdravstvene važnosti za Općinu Bilice u 2022. godini na glasovanje i utvrđuje: 8 glasova ZA, 0 PROTIV i 0 UZDRŽANIH. 
Predsjednik Općinskog vijeća Općine Bilice utvrđuje da je Zaključak o prihvaćanju Programa mjera suzbijanja patogenih mikroorganizama, štetnih člankonožaca (Arthropoda) i štetnih glodavaca čije je planirano, organizirano i sustavno suzbijanje mjerama dezinfekcije, dezinsekcije i deratizacije od javnozdravstvene važnosti za Općinu Bilice u 2022. godini prihvaćen sa 8 glasova ZA.
Zaključak o prihvaćanju Programa mjera suzbijanja patogenih mikroorganizama, štetnih člankonožaca (Arthropoda) i štetnih glodavaca čije je planirano, organizirano i sustavno suzbijanje mjerama dezinfekcije, dezinsekcije i deratizacije od javnozdravstvene važnosti za Općinu Bilice u 2022. godini prilaže se ovom zapisniku i čini njegov sastavni dio. 

Točka 10.
Prijedlog Zaključka o odobrenju novčane pomoći Marijani Rajčić

Predsjednik Općinskog vijeća, Neven Mikulandra poziva vijećnike da iznesu prijedloge za novčanu pomoć. Vijećnica gospođa Anita Jakšić kaže kako nema prijedlog već da bi trebalo novčani iznos utvrditi prema mogućnostima proračuna Općine Bilice. 
Načelnik Općine Bilice predlaže 10.000,00 kn, predsjednik i potpredsjednik Općinskog vijeća Općine Bilice slažu se s prijedlogom načelnika.
Kako nitko nije imao drugih prijedloga, predsjednik Općinskog vijeća Općine Bilice daje Prijedlog Zaključka o odobrenju novčane pomoći Marijani Rajčić u iznosu od 10.000 kuna zbog bolesti kao i teškog materijalnog i financijskog stanja na glasovanje i utvrđuje: 8 glasova ZA, 0 PROTIV i 0 UZDRŽANIH. 
Predsjednik Općinskog vijeća Općine Bilice utvrđuje da je Zaključak o odobrenju novčane pomoći Marijani Rajčić prihvaćen sa 8 glasova ZA.
Zaključak o odobrenju novčane pomoći Marijani Rajčić prilaže se ovom zapisniku i čini njegov sastavni dio. 

Točka 11.
Prijedlog Zaključka o odobrenju novčane pomoći Zvonimiru Prebegu

Predsjednik Općinskog vijeća, Neven Mikulandra pojašnjava kako je to obitelj koja živi u teškim uvjetima, Zvonimiru Prebegu je dijagnosticiran karcinom koji se kasnije proširio na pluća. Žive od 1.752 kn mirovine koju prima majka, dok Zvonimir ima samo 500 kn mjesečno socijalne pomoći. Predsjednik Općinskog vijeća Općine Bilice predlaže jednokratnu novčanu pomoć od 6.000,00 kn.
Kako nitko nije imao drugih prijedloga, predsjednik Općinskog vijeća Općine Bilice daje Prijedlog Zaključka o odobrenju novčane pomoći Zvonimiru Prebegu u iznosu od 6.000,00 kuna zbog bolesti kao i teškog materijalnog i financijskog stanja na glasovanje i utvrđuje: 8 glasova ZA, 0 PROTIV i 0 UZDRŽANIH. 
Predsjednik Općinskog vijeća Općine Bilice utvrđuje da je Zaključak o odobrenju novčane pomoći Zvonimiru Prebegu prihvaćen sa 8 glasova ZA.
Zaključak o odobrenju novčane pomoći Zvonimiru Prebegu prilaže se ovom zapisniku i čini njegov sastavni dio. 

Točka 12.
Prijedlog Zaključka o odobrenju novčane pomoći Martinu Grubišiću

Potpredsjednik Općinskog vijeća, gospodin Vlatko Petrović pojašnjava da je Martinu Grubišiću dijagnosticiran karcinom, da se trenutno nalazi u Austriji te se sprema za tešku operaciju i predlaže novčanu pomoć u iznosu od 15.000,00 kn. Predsjednik Općinskog vijeća, Neven Mikulandra podržava prijedlog od 15.000,00 kn i predlaže vijećnicima Općinskog vijeća tko želi da se odrekne jedne vijećničke naknade u svrhu liječenja Martina Grubišića što vijećnici jednoglasno i prihvaćaju. 
Kako nitko nije imao drugih prijedloga, predsjednik Općinskog vijeća Općine Bilice daje Prijedlog Zaključka o odobrenju novčane pomoći Martinu Grubišiću u iznosu od 15.000  kuna zbog bolesti na glasovanje i utvrđuje: 8 glasova ZA, 0 PROTIV i 0 UZDRŽANIH. 
Predsjednik Općinskog vijeća Općine Bilice utvrđuje da je Zaključak o odobrenju novčane pomoći Martinu Grubišiću prihvaćen sa 8 glasova ZA.
Zaključak o odobrenju novčane pomoći Martinu Grubišiću prilaže se ovom zapisniku i čini njegov sastavni dio. 



Zapisnik vodila: 								  PREDSJEDNIK

Dajana Goreta                                                                                            Neven Mikulandra

	







	












